Karolin Kuusik: "Naljakas mõelda, mida me siis kuus aastat tegime, et lastesaamist ette ei võtnud."
“Kui otsekoheselt öelda, siis esimese lapsega oli elu romantika, aga teisega algas olme: kogu aeg peab silmas pidama, millal keegi magab, millal süüa tahab, millal karjub,” tunnistab Karolin Kuusik (36) värskes Pere ja Kodus.
Nii Lev kui Anita on sündinud keisrilõikega. Sama kogemusega naistel on tihti kahju, et nad ei ole läbi elanud nii-öelda tõelist sünnitamist. Karolinil on vastu panna teistsugune kogemus: “Tajusin meeletut positiivset emotsiooni, tunnet, et olen universumiga ühenduses ja oman tohutut jõudu, saan kõigega hakkama. Ma ei teadnud, et see on ka teistsuguse sünnitusviisi puhul võimalik.”
Noor ema naasis koju lausa eufoorias – nüüd algab ilus elu, kõik tundus täiuslik! Aga paari nädala pärast oli karm tegelikkus täiega kohal.